Gedichte
Summerliichti SerenadeMüller, Margot
Himmelsblau un Roseduft,
laui Nächt, so voller Glanz
liises Raune in de Luft,
Lieäbesflüschtre, Sternedanz!
Summerzitt isch Sunnezitt!
Herrlichi Wärmi spendiert de Planet,
unseri Hutt noch bleich un fahl,
wurd bruun, mr sieht, wi schnell des geht.
Wer will jetz an Ärwet denke?
Sogar d Veegel dieän sich schwer!
Si tiriliere am frieähge Morje,
sin mittags väschwunde im Blättermeer.
Un mir Mensche welle genieäße,
alles, was uns ´s Läwe schenkt,
derwiilscht mir so heimlig traime,
keiner meh an Sorge denkt.
Uszitt, des isch di Parole!
Urlaubszitt herrscht wit un breit!
Heiter, närrisch, un so sexy
stecke mir im Summerkleid!
Freij un unbeschwert mir traime,
dert am Meer, am wisse Strand.
Mir baue mit viel Fantasie
stolzi Burge in de Sand.
So, wie kleini Kinder spiele,
fern vun allem Alltagsfruscht,
losse mir unseri Seele bamble,
öffne mir ganz wit di Bruscht.
Du wunderschiini Summerszitt,
was fir ä prächtigi Symphonie!
Lieäder klinge wit un breit
voller Glück un Harmonie!
Melodie herrlich töne,
in uns drin, doch nur in Dur!
Losse de Summer uns genieäße:
Lache un scherze, s isch s Läwe – pur!
August 2019